SCCC แจงกำไร Q1/58 หดเกือบ 30% เหตุภาครัฐชะลอหลายโครงการใหญ่
SCCC แจงกำไร Q1/58 หดเกือบ 30% เหตุภาครัฐชะลอตัวโครงการใหญ่
20 มี.ค. 2560

บริษัท ปูนซีเมนต์นครหลวง จำกัด (มหาชน) หรือ SCCC รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 1.39 พันล้านบาท หรือมีกำไรสุทธิ 6.05 บาทต่อหุ้น ลดลง 27% จากช่วงเดียวกันของปีก่อนที่มีกำไรสุทธิ 1.90 พันล้านบาท หรือมีกำไรสุทธิ 8.27 บาทต่อหุ้น
โดยผลการดำเนินงานที่มีกำไรลดลง เนื่องจากตลาดต่างประเทศเป็นปัจจัยหลักในการช่วยผลักดันให้ปริมาณการขายปูนซีเมนต์สูงขึ้นในขณะที่ตลาดในประเทศหดตัวลงจากปีก่อนอย่างต่อเนื่องอันเป็นผลมาจากการชะลอตัวของโครงการสาธารณูปโภคขนาดใหญ่ของรัฐบาล
ตลอดจนการลงทุนของภาคเอกชน ปริมาณความต้องการที่ลดลงส่งผลให้ตลาดเกิดการแข่งขันที่ทวีความรุนแรงมากขึ้นทำให้ราคาขายปูนซีเมนต์ปรับตัวลดลง อย่างไรก็ตาม บริษัทฯสามารถรักษาระดับรายได้ในส่วนงานธุรกิจวัสดุก่อสร้างอื่นโดยการทำกิจกรรมทางการตลาดอย่างต่อเนื่อง